《次韵前人祈雨未应二首》
宋代·陈著

龙君非是忍忘农，一敬初终自见龙。
雨感通时元有待，天分晓处可曾聋。
雷车怒激腾东海，火伞忙收入下舂。
我辈报神无别事，请裁佳句勒霞峰。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。